CELEX: 62017TN0374
Language: sl
Date: 2017-06-13 00:00:00
Title: Zadeva T-374/17: Tožba, vložena 13. junija 2017 – Cuervo y Sobrinos1882/EUIPO – A. Salgado Nespereira (Cuervo y Sobrinos LA HABANA 1882)

7.8.2017   
            
            
               SL
            
            
               Uradni list Evropske unije
            
            
               C 256/37
            
         Tožba, vložena 13. junija 2017 – Cuervo y Sobrinos1882/EUIPO – A. Salgado Nespereira (Cuervo y Sobrinos LA HABANA 1882)
   (Zadeva T-374/17)
   (2017/C 256/42)
   Jezik, v katerem je bila tožba vložena: španščina
   
      Stranke
   
   
      Tožeča stranka: Cuervo y Sobrinos1882, SL (Madrid, Španija) (zastopnika: S. Ferrandis González in V. Balaguer Fuentes, odvetnika)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: A. Salgado Nespereira, SA (Ourense, Španija)
   
      Podatki o postopku pred EUIPO
   
   
      Imetnik sporne znamke: tožeča stranka
   
      Zadevna sporna znamka: figurativna znamka Evropske unije, ki vsebuje besedne elemente „Cuervo y Sobrinos LA HABANA 1882“ – Znamka Skupnosti št. 10 931 087
   
      Postopek pred EUIPO: postopek za ugotovitev ničnosti
   
      Izpodbijana odločba: Odločba četrtega odbora EUIPO za pritožbe z dne 29. marca 2017 v zadevi R 1141/2016-4
   
      Tožbeni predlog
   
   Tožeča stranka Splošnemu sodišču predlaga, naj:
   
               —
            
            
               delno razveljavi odločbo četrtega odbora EUIPO za pritožbe z dne 29. marca 2017 v zadevi R 1141/2016-4, konkretno, v delu, v katerem je z njo potrjena odločba oddelka EUIPO za izbris z dne 29. aprila 2016 v postopku za razglasitev ničnosti št. 10 786 C v delu, v katerem je s to ugotovljena ničnost znamke Evropske unije št. 010931087 „Cuervo y Sobrinos LA HABANA 1882“ za proizvode, registrirane za to znamko, iz razredov 14 in 16.
            
         
               —
            
            
               ugotovi, da stroške tega postopka nosi tožena stranka, vključno s tistimi, ki so nastali v postopku pred predhodnima instancama, in sicer pred oddelkom EUIPO za izbris in četrtim odborom EUIPO za pritožbe.
            
         
      Navajani tožbeni razlog
   
   
               —
            
            
               Kršitev člena 8(1)(b) Uredbe št. 207/2009.